laion/Wikipedia-Exotic huggingface dataset:
তুন্ড

কোনো প্রাণির নাক, মুখ এবং চোয়াল সমন্বিত মুখের বর্ধিত অংশ হলো তুন্ড। কিছু প্রাণির ক্ষেত্রে সমতুল্য কাঠামোটি মুখবন্ধ (ইংরেজি: Muzzle) কিংবা রোস্ট্রাম নামে অভিহিত। এর গঠনের কারণে কোনো প্রাণিকে সহজেই থমকানো যায়, সঠিক বল প্রয়োগে প্রাণিটি সাময়িকভাবে জ্ঞানও হারাতে পারে। এজন্য অধিকাংশ প্রাণির ক্ষেত্রে তুন্ড হলো এর সর্বাপেক্ষা দূর্বল অংশগুলোর একটি। বিভিন্ন আকারের স্তন্যপায়ী প্রাণীতে তুন্ড পাওয়া যায়। কিছু প্রাণির তুন্ড বাক্সের ন্যায়, যেমন– ভাল্লুক এবং বিড়াল। আবার কিছু প্রাণির তুন্ড হলো কোনাকৃতির। শুকরের তুন্ড চাপা ও সিলিন্ডাকৃতির। ডোলিকোসেফালিক (লম্বা এবং সরু তুন্ড): রাফ কোলি মেসাসেফালিক (মধ্যম দৈর্ঘ্যের তুন্ড): ইংলিশ ককার স্প্যানিয়েল ব্রাকিসেফালিক (খুবই চাপা তুন্ড): পাগ্ ব্লাক হাউন্ডের ঝুলে পড়া ঠোঁট The Cyclopædia of Anatomy and Physiology, Robert Bentley Todd, Longman, Brown, Green, Longmans & Roberts, 1852, ... this is especially the case with those which have the lips or nostrils prolonged into a snout or proboscis, as in the pig, the rhinoceros, the tapir, and the elephant ... উইকিঅভিধানে তুন্ড শব্দটি খুঁজুন।
লিন্ডসে লোহান

লিন্ডসে লোহান (ইংরেজি: Lindsay Dee Lohan; জন্ম: ২ জুলাই ১৯৮৬) হলেন একজন মার্কিন অভিনেত্রী, গায়িকা, ব্যবসায়ী ও ফ্যাশন ডিজাইনার। নিউ ইয়র্ক সিটিতে জন্মগ্রহণ করা লোহান শিশু বয়সেই ফোর্ডের মডেল হিসেবে চুক্তিবদ্ধ হন। ১০ বছর বয়সেই নিয়মিত অ্যানাদার ওয়ার্ড-এ অভিনয় করতে থাকা লোহান ডিজনি পিকচার্সের দ্য প্যারেন্ট ট্র্যাপ (১৯৯৮) চলচ্চিত্রে কাজ করার সুযোগ পান। এই ছবির সফলতা তাকে টেলিভিশন চলচ্চিত্র ফ্রিকি ফ্রাইডে (২০০৩)-এ কাজের সুযোগ করে দেয়। শিশুশিল্পী হিসেবে লোহানের কাজগুলো তাকে তারকা খ্যাতি এনে দেয় এবং মিন গার্লস (২০০৪) তাকে কিশোর আদর্শ অভিনয়শিল্পী হিসেবে তাকে প্রতিষ্ঠিত করতে সাহায্য করে। তিনি পরবর্তীতে হার্বি ফুল্‌লি লোডেড (২০০৫) ও জাস্ট মাই লাক (২০০৬) চলচ্চিত্রে শ্রেষ্ঠাংশে অভিনয় করেন। লোহান আইনি জটিলতায় পড়ে গণমাধ্যমের আলোচনায় আসেন এবং তাকে মাদকাসক্ত নিরাময় কেন্দ্রেও যেতে হয়। এই সময়ে তিনি আ প্রেইরি হোম কম্প্যানিয়ন (২০০৬), ববি (২০০৬) ও চ্যাপ্টার টুয়েন্টি সেভেন (২০০৭) চলচ্চিত্রে প্রাপ্ত বয়স্ক চরিত্রে কাজের দিকে মনোযোগ দেন। কিন্তু তার আইনি জটিলতার জন্য তিনি আরও কয়েকটি কাজ হারান এবং দর্শকদের কাছে তার ভাবমূর্তি ক্ষুণ্ণ হতে থাকে। ২০১০-এর দশকে তিনি মাশেটি (২০১০), লিজ অ্যান্ড ডিক (২০১২), ও দ্য ক্যানিয়ন্স (২০১৩) ছবিতে কাজ করেন। ওপরা উইনফ্রির সাথে তার একটি সাক্ষাৎকার ব্যাপকহারে প্রচারিত হলে তাকে নিয়ে লিন্ডসে (২০১৪-১৫) নামে একটি প্রামাণ্য-ধারাবাহিক নির্মিত হয়। ২০১৫ সালে স্পিড-দ্য-প্লো নাটক দিয়ে লন্ডনের ওয়েস্ট এন্ডে তার মঞ্চনাটকে অভিষেক হয়। "Lohan's troubled celebrity life"। বিবিসি নিউজ (ইংরেজি ভাষায়)। ৭ জুলাই ২০১০। সংগ্রহের তারিখ ২ জুলাই ২০১৮।  উইকিমিডিয়া কমন্সে লিন্ডসে লোহান সংক্রান্ত মিডিয়া রয়েছে। প্রাতিষ্ঠানিক ওয়েবসাইট ইন্টারনেট মুভি ডেটাবেজে লিন্ডসে লোহান  (ইংরেজি) টেমপ্লেট:এমটিভি মুভি পুরস্কার পরবর্তী প্রজন্ম
জাহাঙ্গীর কবির নানক

জাহাঙ্গীর কবির নানক (জন্ম ১৪ জানুয়ারি ১৯৫৪) একজন রাজনীতিবিদ যিনি বর্তমানে বাংলাদেশ আওয়ামী লীগের সভাপতিমন্ডলীর সদস্য এবং ঢাকা-১৩ আসনের সাবেক সংসদ সদস্য। তিনি ২০০৯, ২০১৪ ও ২০২৪ সালের জাতীয় সংসদ নির্বাচনে সংসদ সদস্য নির্বাচিত হন এবং শেখ হাসিনার পঞ্চম মন্ত্রিসভায় বস্ত্র ও পাট মন্ত্রী হিসেবে দায়িত্ব পান। তিনি কেন্দ্রীয় ছাত্রলীগের সাধারণ সম্পাদক এবং কেন্দ্রীয় যুবলীগের চেয়ারম্যান হিসেবেও দায়িত্ব পালন করেছেন। জাহাঙ্গীর কবির নানকের জন্ম ১৪ জানুয়ারি ১৯৫৪ সালে পৈতৃক বাড়ি বরিশাল জেলার সদর উপজেলার খিরদ মুখার্জী লেন এলাকায়। তিনি আইন বিষয়ে স্নাতক ডিগ্রি অর্জন করেছেন। পেশার আইনজীবী জাহাঙ্গীর কবির নানক রাজনীতির সঙ্গে সক্রিয় ভাবে যুক্ত আছেন। তিনি যুবলীগের সাবেক চেয়ারম্যান ও ছাত্রলীগের সাবেক সাধারণ সম্পাদক। তিনি ২০০৮ ও ২০১৪ সালের নির্বাচনে বিনা প্রতিদ্বন্দ্বিতায় ঢাকা-১৩ আসন থেকে সংসদ সদস্য নির্বাচিত হন। তিনি ২০০৯ সালে শেখ হাসিনার দ্বিতীয় মন্ত্রিসভায় স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রীর দায়িত্ব পালন করেন। ঢাকা-১৩, জাহাঙ্গীর কবির নানক। "Constituency 186_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০২।  "শেখ হাসিনার নতুন সরকারের মন্ত্রীরা কে কোন মন্ত্রণালয়ের দায়িত্ব পেলেন?"। বিবিসি বাংলা। ২০২৪-০১-১১। সংগ্রহের তারিখ ২০২৪-০১-১১।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০১৯-১০-২৭।  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।  "নানক বাদ, ঢাকা-১৩ এ মনোনয়ন পেলেন সাদেক খান"। বিডিনিউজ টোয়েন্টিফোর ডটকম। ২০১৯-১০-২৭ তারিখে মূল থেকে আর্কাইভ করা। সংগ্রহের তারিখ ২০১৯-১০-২৭।  উইকিমিডিয়া কমন্সে জাহাঙ্গীর কবির নানক সংক্রান্ত মিডিয়া রয়েছে।
দুর্গাপুর স্থলবন্দর

দুর্গাপুর স্থলবন্দর হল পূর্ব ভারতের প্রথম ও একমাত্র স্থলবন্দর। পশ্চিমবঙ্গে হলদিয়া বন্দর ও কলকাতা বন্দরের মাধ্যমে জাহাজে বহু পণ্য যাতায়াত করে। ওই দুই বন্দরের উপরে চাপ কমাতেই ২০০৬ সালের মে মাসে দুর্গাপুরের বাঁশকোপায় স্থলবন্দর গড়ে তোলা হয়। বন্দরটির বছরে কন্টেইনার পরিবহন ক্ষমতা ৬০,০০০ টি। দুর্গাপুর স্থলবন্দর ব্যবহার করে ঝাড়খণ্ড, বিহার, পশ্চিমবঙ্গ, ওড়িশাসহ উত্তর-পূর্ব ভারতের পণ্য কন্টেইনারজাত করে অভিবাসন ও শুল্কের ছাড়পত্র নিয়ে সরাসরি কলকাতা বন্দর ও হলদিয়া বন্দর ব্যবহার করে বিদেশে পাঠানো হয়। এছাড়া এই বন্দর থেকে পণ্য বাংলাদেশ পাঠানো হয় পেট্রাপোল স্থলবন্দর মাধ্যে। এতে ২-৩ দিন সময় বাঁচে। বাঁশকোপায় প্রায় পাঁচ হেক্টর এলাকা জুড়ে গড়া হয়েছে স্থলবন্দরটি। রয়েছে পর্যাপ্ত আয়তনের গুদাম। কনটেনার ওজন করা থেকে শুল্ক নেওয়া বা শুল্ক দফতরের ছাড়পত্র দেওয়ার মতো নানা ব্যবস্থা আছে। ফাঁকা কনটেনার রাখার জন্য আলাদা গুদাম, কনটেনার সারাইয়ের সুবিধাও রয়েছে। নিরাপত্তার দায়িত্বে পেশাদার রক্ষীরা আছেন। ২৪ ঘণ্টা নজরদারির জন্য রয়েছে সিসিটিভি। কর্মীর সংখ্যা শ’দুয়েক। ২০১১ সালে ভারতীয় রেলের অধীন কনটেনার কর্পোরেশন অফ ইন্ডিয়া-র সঙ্গে যৌথ উদ্যোগে রেল যোগাযোগও গড়ে তোলা হয়। "শিল্প নেই, ধুঁকছে পূর্ব ভারতের এক মাত্র স্থলবন্দর"। আনন্দবাজার পত্রিকা। ২২ আগস্ট ২০১৪। সংগ্রহের তারিখ ৩ জুলাই ২০১৮।
জেমস গসলিং

'জেমস গসলিং ওসি (ইংরেজি: James Gosling; জন্ম: ১৯ মে ১৯৫৫) হলেন একজন কানাডীয় কম্পিউটার বিজ্ঞানী। তিনি বর্তমান যুগের সবচাইতে জনপ্রিয় জাভা প্রোগ্রামিং ভাষার  ভাষার জনক ও গবেষক দলের প্রধান। জেমস আর্থার গসলিং কানাডার অ্যালবার্টা প্রদেশের ক্যালগারি শহরে জন্মগ্রহণ করেন। বর্তমানে বসবাস করছেন মার্কিন যুক্তরাষ্ট্রের ক্যালিফোর্নিয়া রাজ্যের  সান্‌ ফ্রান্সিস্কো শহরের বে এরিয়াতে। জেমস গসলিং ১৯৭৭ সালে ইউনিভার্সিটি অব ক্যালগারি থেকে স্নাতক পাশ করেন । এরপর কার্নেগি মেলন বিশ্ববিদ্যালয় থেকে এম.এ  পাশের পর ১৯৮৩ সালে একই বিশ্ববিদ্যালয় থেকে পিএইচডি ডিগ্রী অর্জন করেন। জেমস গসলিং সান মাইক্রোসিস্টেম্‌স এ  ১৯৮৪ সালে যোগ দেন। পরবর্তীতে ওরাকল কর্পোরেশন সান মাইক্রোসিস্টেমসকে ২০১০ সালে কিনে নেয় । বেতন, অবস্থানগত ভূমিকা,নৈতিক চ্যালেঞ্জ  এবং পরিবর্তনের সাথে সিদ্ধান্ত গ্রহণের ক্ষমতা এসব বিষয়ে বৈপরীত্য সৃষ্টি হলে গসলিং অবসর গ্রহণ করেন  ওরাকল কর্পোরেশন থেকে  এবং ২০১১ সালের মার্চ মাসে গুগল এ যোগদান করেন । এর ছয়মাস পর তিনি তার সহকর্মী বিল ভাসকে অনুসরণ করে লিকুইড রোবোটিক্স এ যোগ দেন । ২০১৬ এর শেষের দিকে লিকুইড রোবোটিক্স কে বোয়িং কোম্পানী ক্রয় করে এবং সহায়ক প্রতিষ্ঠান বোয়িং ডিফেন্স, স্পেস অ্যান্ড সিকিউরিটি (বিডিএস)  এর মালিকানাধীন করে । এরপর সবশেষে ২০১৭ সালের মে মাসে যোগদেন মার্কিন যুক্তরাষ্ট্রের বৃহত্তম ইন্টারনেট ভিত্তিক খুচরা বিক্রেতা আমাজন.কম এ । গসলিং ২০০২ সালে দ্য ইকোনমিস্ট ইনোভেশন অ্যাওয়ার্ড ও দ্য ফ্লেম অ্যাওয়ার্ড লাভ করেন। ২০০৭ সালে কানাডা সরকার তাকে দেশের সর্বোচ্চ অসামরিক সম্মান অর্ডার অব কানাডা তে ভূষিত করে। ২০১৩ সালে অ্যাসোসিয়েশন ফর কম্পিউটিং মেশিনারি এর ফেলো নির্বাচিত হন। ২০১৫ সালে লাভ করেন আইইইই জন ভন নিউম্যান মেডেল। "James Gosling - Computing History"।  "James Gosling"। ২০১৫-০৬-০১। Archived from the original on ২০১৫-০৬-০১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "PhD AWARDS BY ADVISOR"।  "My attitude on Oracle v Google"।  "Java Creator James Gosling: Why I Quit Oracle" (ইংরেজি ভাষায়)।  "Java founder James Gosling joins Google"।  "Boeing to Acquire Liquid Robotics to Enhance Autonomous Seabed-to-Space Information Services | Liquid Robotics"।  "Legendary Techie James Gosling Joins Amazon Web Services"।  "Flame Award"।  Services। "Governor General Announces New Appointments to the Order of Canada"। Archived from the original on ১২ মে ২০০৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
আপীল টু পিটি

আপীল টু পিটি (ল্যাটিন ভাষায় argumentum ad misericordiam) ফোপাঁনির গল্প নামেও পরিচিত একপ্রকার হেত্বাভাষ বা কুযুক্তি। এই কুযুক্তি দ্বারা নিজের অনুভূতি বা অন্যের দোষকে ব্যক্ত করার মাধ্যমে সে তার যুক্তিকে দৃঢ় করে বিজয়ী হতে চায়। এটা আপীল টু ইমোশনেরই একটি প্রকারভেদ। দানের টাকায় চলবে, এইজাতীয় সংস্থাগুলো এরকম আপীল টু পিটি হেত্বাভাষের সার্থক প্রয়োগ করে। তারা দুর্ভাগ্যপ্রবণ মানুষকে সামনে উপস্থাপন করে, আপনার অনুভূতিকে প্রভাবিত করে, যাতে করে আপনি সেই সংস্থায় অর্থায়ন করে থাকেন। "বিচারকমণ্ডলীর সদস্যবৃন্দ, মনোযোগ দিয়ে দেখুন মানুষটিকে। এই মানুষটি বসে আছে, তার হুইলচেয়ারে। সে তার পা নাড়াতেও অক্ষম। এই মানুষটি কী সম্পদ আত্মসাৎয়ের মত অন্যায় করতে পারে?" কত দিকে কত টাকা পয়সা চলে যায়। আমরা তৈরী করছি একটি মসজিদ। মসজিদ আল্লাহর ঘর, এখানে অর্থ দিন, তাহলে আপনার সওয়াব হবে। এখানে যতজন মুসল্লী নামাজ পড়তে আসবে, প্রত্যেকের নামাজের জন্য আপনার পুন্যের খাতা ভরতে থাকবে।" Appeal to consequences [১] "Appeal to Pity (the Galileo Argument)"। ২৯ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১২।  টেমপ্লেট:Red Herring Fallacy
ফিল বেইনব্রিজ

ফিলিপ বেইনব্রিজ (জন্ম: ১৬ এপ্রিল, ১৯৫৮) স্টোক—অন—ট্রেন্টের স্নেড গ্রীন এলাকায় জন্মগ্রহণকারী বিখ্যাত ও সাবেক ইংরেজ প্রথম-শ্রেণীর ক্রিকেট তারকা। ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার ও ডারহামের প্রতিনিধিত্ব করেছেন তিনি। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। এছাড়াও ডানহাতি মিডিয়াম পেস বোলিং করতেন ফিল বেইনব্রিজ। ১৯৮০-এর দশকে গ্লুচেস্টারশায়ারের পক্ষে খেলেছেন ও অত্যন্ত গুরুত্বপূর্ণ সদস্যের মর্যাদা লাভ করেন। সচরাচর ৫ কিংবা ৬ নম্বরে ব্যাটিংয়ে নামতেন তিনি। ১৯৭৭ সালে গ্লুচেস্টারশায়ারে যোগ দেন। এরপর ১৯৮১ সালে দলের নিয়মিত সদস্যের মর্যাদা পান। ঐ মৌসুমে প্রথমবারের মতো সহস্রাধিক রানের কোঠা অতিক্রমণে সবিশেষ দক্ষতা প্রদর্শন করেন। ইনিংস প্রতি ৪০ ঊর্ধ্ব রান সংগ্রহের পাশাপাশি ২৪টি প্রথম-শ্রেণীর সেঞ্চুরির সন্ধান পান। সর্বমোট নয়বার সহস্রাধিক রান করার ন্যায় কৃতিত্বের দাবীদার হন তিনি। পরবর্তী তিন মৌসুমেও এ ধারা অব্যাহত রাখেন তিনি। কিন্তু, ১৯৮৫ সালে ব্যাটিংয়ের অবস্থান পরিবর্তন করে বেশ সফলতা পান। ইনিংস প্রতি ৫৬.৬৮ গড়ে ১,৬৪৪ রান তুলেন। এ পর্যায়ে দলকে নিচেরসারি থেকে কাউন্টি চ্যাম্পিয়নশীপের শিরোপা জয়ের দিকে ধাবিত করতে প্রভূতঃ ভূমিকা পালন করেন। ঘরোয়া ক্রিকেটে অনবদ্য ভূমিকা রাখার কারণে ১৯৮৬ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন তিনি। এ সময় তাকে টেস্টের সম্ভাব্য খেলোয়াড় হিসেবে থাকার কথা ভাবা হচ্ছিল। ১৯৮৭ সাল থেকে তার খেলার ধার অনেকাংশেই ম্রিয়মান হতে থাকে ও টেস্ট আঙ্গিনায় অতিরিক্ত খেলোয়াড় হিসেবে তাকে রাখা হয়। আর কখনো পূর্বেকার ন্যায় ক্রীড়াশৈলী প্রদর্শনে ব্যর্থ হন। এরপর আরও চার বছর ক্রিকেট খেলেন তিনি। ১৯৯০ সালে গ্লুচেস্টারশায়ার থেকে অবসর নেন ফিল বেইনব্রিজ। ব্যবসায়ের জগতে ধাবিত হন তিনি। ১৯৯০ সালের পর ডারহামে চলে যান। প্রথম-শ্রেণীর কাউন্টি দল ডারহামের উন্নয়নে বিপণন কর্মের সাথে জড়িত হন। দলটিকে ১৯৯২ সালে প্রথম-শ্রেণীর মর্যাদা লাভে যথোপযুক্ত ভূমিকা রাখেন তিনি। ১৯৯১ মৌসুমের পুরোটা সময় খেলার বাইরে ছিলেন। তবে, ডারহামের প্রথম-শ্রেণীর খেলায় যুক্ত হবার প্রথম দুই মৌসুমের অধিকাংশ খেলায় অংশ নিয়েছিলেন। ১৯৯৩ সালে ব্যাটিং ও বোলিং - উভয় বিভাগেই শীর্ষে ছিলেন। দুই বছর বেশ ভালো ক্রীড়াশৈলী উপহার দেন। ১৯৯৪ সালে দলের অধিনায়কের দায়িত্বভার তার কাঁধে বর্তায়। দলটি ১৬তম স্থান দখল করে। এটিই দলের প্রথমবারের মতো সর্বনিম্ন স্থানে আরোহণ ছিল না। আবারো তার খেলার মান নিচেরদিকে চলে যেতে থাকে। বেইনব্রিজকে ১৯৯৫ সালে অধিনায়ক হিসেবে পদত্যাগ করতে হয়েছিল। পরের বছরই ১৯৯৬ সালে প্রথম-শ্রেণীর ক্রিকেট থেকে চূড়ান্তভাবে অবসর নেন ফিল বেইনব্রিজ। "Phil Bainbridge"। www.cricketarchive.com। সংগ্রহের তারিখ ২০১০-০২-১৬।  ইএসপিএনক্রিকইনফোতে ফিল বেইনব্রিজ (ইংরেজি) ক্রিকেটআর্কাইভে ফিল বেইনব্রিজ (সদস্যতা প্রয়োজনীয়) (ইংরেজি)
সীমান্ত চেকপয়েন্ট

বর্ডার চেকপয়েন্ট হল সীমান্তে অবস্থিত আন্তদেশীয় পণ্য ও যাত্রী যাতায়াত এবং বিনিময় কার্যক্রম নিয়ন্ত্রণ কেন্দ্র। স্থলবন্দরে শুল্ক, অভিবাসন, সীমান্ত নিরাপত্তা বিধান দপ্তর ছাড়াও প্রযোজ্য ক্ষেত্রে নিয়ন্ত্রণমূলক দপ্তরসমূহের অবকাঠামো গড়ে তোলা হয়। এখানে আন্তদেশীয় পণ্য বিনিময় যাত্রী অভিবাসন কার্যক্রম নিয়ন্ত্রণ নিমিত্তে পণ্যাগার (ওয়ারহাউজ), যাত্রী ছাউনি, অভ্যর্থনাকেন্দ্র, আমদানি-রপ্তানি দলিলাদি পরীক্ষা-নিরীক্ষার ব্যবস্থাসহ সংশ্লিষ্ট অবকাঠামো গড়ে ওঠে। স্থলবন্দরে যাতায়াতের নিমিত্তে উভয় দেশের মধ্যে যোগাযোগ ব্যবস্থা গড়ে ওঠা যেমন জরুরি তেমনি আন্তদেশীয় পণ্য বিনিময়ের ক্ষেত্রে বৈধ-অবৈধতা ও আইন সঙ্গতার বিষয়টি যাচাই-বাছাইয়ের ব্যবস্থা থাকে। চেকপয়েন্ট সাধারণত দুটি উদ্দেশ্য পরিবেশন করে: যারা অবাঞ্ছিত (যেমন, অপরাধী বা অন্য যারা হুমকি জাহির করে) বা যারা প্রবেশ করতে অযৌক্তিক হয় তাদের অনুপ্রবেশের প্রতিরোধ করা। বেআইনি বা নিষেধাজ্ঞা সাপেক্ষে, বা ট্যারিফগুলি সংগ্রহ করার জন্য চোরাপথে পণ্য প্রবেশ প্রতিরোধ করা। জোহর-সিঙ্গাপুর কসওয়ে - ১,০৫৬-মিটারের একটি কসওয়ে যা মালয়েশিয়ার জোহর বাহুরকে সিঙ্গাপুরের উডল্যান্ডস শহরে জোহরের প্রণালী অতিক্রম করে সংযুক্ত করে। পেট্রাপোল-বেনাপোল - ভারত - বাংলাদেশ সীমান্ত "Petra-Bena"।
মার্সেই

মাখ্সেঈ (ফরাসি: Marseille; ফরাসি : [maʁsɛj] (শুনুন)) পশ্চিম ইউরোপের রাষ্ট্র ফ্রান্সের ২য় বৃহত্তম শহর (জনসংখ্যার বিচারে)। একই সাথে এটি ফ্রান্সের ঐতিহাসিক প্রোভঁস প্রদেশের বৃহত্তম শহর। প্রশাসনিকভাবে এটি ফ্রান্সের প্রোভঁস-আল্প-কোত-দাজুর নামক রেজিওঁ বা প্রশাসনিক বিভাগের বুশ-দু-রোন নামক দেপার্তমঁ বা জেলার রাজধানী শহর। শহরটি ফ্রান্সের দক্ষিণ উপকূলে ভূমধ্যসাগরের তীরে অবস্থিত। এর জনসংখ্যা প্রায় ৯ লক্ষ এবং আয়তন ২৪১ কিমি২ (৯৩ মা২)। আয়তনের বিচারে মার্সেই শহর প্যারিস ও লিয়োঁর পরে ফ্রান্সের তৃতীয় বৃহত্তম মহানগর এলাকা। প্রাচীন যুগে গ্রিক নাবিক-বণিকেরা এই শহরটি প্রতিষ্ঠা করে। তখন এর নাম ছিল "মাসালিয়া" (গ্রিক: Μασσαλία) মার্সেই বর্তমানে ফ্রান্সের বৃহত্তম সমুদ্র বন্দর। "Séries historiques des résultats du recensement – Commune Marseille (13055)"। INSEE। সংগ্রহের তারিখ ৩০ জুলাই ২০১৪।  "Évolution et structure de la population en 2014 − Unité urbaine de Marseille - Aix-en-Provence (00759) | Insee"। www.insee.fr (ফরাসি ভাষায়)।  "Insee – Territoire – Métropole Aix-Marseille Provence : Un territoire fragmenté, des solidarités à construire"। insee.fr।  Also occasionally spelled Masalia. Ebel, Charles (১৯৭৬)। "Transalpine Gaul: the emergence of a Roman province"। Brill Archive: 5–16। আইএসবিএন 90-04-04384-5। , Chapter 2, Massilia and Rome before 390 B.C.
লিল

লিল (ফরাসি: Lille; ফরাসি উচ্চারণ: [lil] (শুনুন)) পশ্চিম ইউরোপের রাষ্ট্র ফ্রান্সের ও-দ্য-ফ্রসঁ রেজিওঁ বা প্রশাসনিক বিভাগের বিভাগীয় রাজধানী শহর এবং নর দেপার্ত্যমঁ বা জেলার প্রধান শহর। এটি ফ্রান্সের উত্তরতম প্রান্তে, দ্যল নদীর তীরে, ফ্রান্স-বেলজিয়াম সীমান্তের কাছে (১৪ কিলোমিটার দূরে) ও ফ্রান্সের রাজধানী প্যারিস থেকে উত্তর/উত্তর-পূর্ব দিকে ২১৯ কিলোমিটার দূরত্বে অবস্থিত। লিল শহরের মূল এলাকাতে প্রায় আড়াই লক্ষ লোকের বাস। বৃহত্তম লিল মহানগর এলাকাতে প্রায় ১০ লক্ষ লোকের বাস। প্যারিস, লিয়োঁ, মার্সেই ও তুলুজের পরে এটি ফ্রান্সের ৫ম বৃহত্তম মহানগর এলাকা। তুরকোয়াঁ ও রুবে শহরের সাথে একত্রে মিলে লিল ফ্রান্সের বৃহত্তম পৌর এলাকাগুলির একটি গঠন করেছে। লিল ফ্রান্সের একটি অন্যতম গুরুত্বপূর্ণ শিল্পোৎপাদন, পরিবহন ও সাংস্কৃতিক কেন্দ্র। শহরটি দীর্ঘকাল ধরে বস্ত্রশিল্পের জন্য সুপরিচিত ছিল। এখানে "লিল" (Lisle) নামের মসৃণ সুতির কাপড়ের সুতা তৈরি হত। এখানে লোহা, ইস্পাত, যন্ত্রপাতি ও প্রক্রিয়াজাত খাদ্যের কারখানা আছে। ইউরোপের উত্তরভাগের দেশগুলির সন্নিকটে অবস্থিত হবার কারণে এখানে বাণিজ্যিক ও শিল্পখাতের প্রসার ঘটেছে। এটি যুক্তরাজ্যের রাজধানী লন্ডন, বেলজিয়ামের রাজধানী ব্রাসেলস ও ফ্রান্সের রাজধানী প্যারিসের মধ্যে অবস্থিত রেল ও সড়ক পরিবহন সংযোগবিন্দু। এখানে একটি আঞ্চলিক বিমানবন্দর ও নদীবন্দরও আছে। লিল শহরের দর্শনীয় ও আগ্রহজনক স্থানের মধ্যে আছে একটি বৃহৎ নগরদুর্গ, যেটি মার্শাল ভোবঁ-র নকশা অনুযায়ী ১৬৬৭-১৬৭০ সালে নির্মিত হয়। ১৭শ শতকে নির্মিত শেয়ার বাজার ও ১৮৫০-এর দশকে নির্মাণকাজ শুরু হওয়া মহাগির্জা (ক্যাথেড্রাল) আরও দুইটি আকর্ষণীয় স্থান। শহরে লিল ১, ২ ও ৩ নং সরকারি বিশ্ববিদ্যালয়গুলি অবস্থিত। এগুলি ১৫৬০ সালে প্রতিষ্ঠিত হয়েছিল। আরও আছে একটি রোমান ক্যাথলিক বিশ্ববিদ্যালয় ও চারুকলা জাদুঘর, যেখানে ১৫শ থেকে ২০শ শতক পর্যন্ত চিত্রকর্মের একটি সমৃদ্ধ সংগ্রহ রয়েছে। ফ্লান্ডার্স অঞ্চলের কাউন্টেরা ১১শ শতকের শুরুর দিকে এখানে একটি দুর্গ স্থাপন করেন। ১৩১২ সালে শহরটি ফ্রান্সের কাছে হস্তান্তর করে দেওয়া হয়। এরপর এটি পালাক্রমে বার্গান্ডীয়, অস্ট্রীয় ও স্পেনীয় শাসকদের অধীনস্থ ছিল। শেষ পর্যন্ত ১৭১৩ সালে এটি আবার ফ্রান্সের রাজার কাছে ফেরত আসে। দুই বিশ্বযুদ্ধে সময়েই জার্মানরা শহরটি দখলে রেখেছিল। "Insee - Chiffres clés : Unité urbaine 2010 de Lille (partie française) (59702)"। Paris: Insee (Institut national de la statistique et des études économiques)। সংগ্রহের তারিখ ১৪ মার্চ ২০১৫।  "Insee - Population - L'Aire métropolitaine de Lille, un espace démographiquement hétérogène aux enjeux multiples"। Paris: Insee (Institut national de la statistique et des études économiques)। সংগ্রহের তারিখ ১৪ মার্চ ২০১৫।  "Insee - Chiffres clés : Commune de Lille (59350)"। Paris: Insee (Institut national de la statistique et des études économiques)। ২৭ ফেব্রুয়ারি ২০০০। সংগ্রহের তারিখ ১৪ মার্চ ২০১৫।  "EUROMÉTROPOLE : Territoire" (French ভাষায়)। Courtrai, Belgium: Agence de l’Eurométropole। ২১ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link) Eric Bocquet। "EUROMETROPOLIS : Eurometropolis Lille-Kortrijk-Tournai, the 1st european cross-bordrer metropolis" (French ভাষায়)। Courtrai, Belgium: Agence de l’Eurométropole। সংগ্রহের তারিখ ১৪ মার্চ ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link)
শ্রীহট্ট সংস্কৃত কলেজ

শ্রীহট্ট সংস্কৃত কলেজ (সংস্কৃত: श्रीहट्ट संस्कृत कलेज) সিলেট শহরে অবস্থিত বাংলাদেশের একমাত্র সংস্কৃত কলেজ। কলেজটিতে সংস্কৃতের পাশাপাশি আয়ুর্বেদিক শাস্ত্রে সাড়ে চার বৎসরের ডিপ্লোমা কোর্স, ডিএএমএস প্রদান করা হয়। এই শিক্ষাপ্রতিষ্ঠানটি ১৯২০ সালে ব্রিটিশ শাসনামলের সময় সিলেট শহরের মিরের ময়দানে প্রতিষ্ঠা করা হয়। সিলেট নগরীর কেওয়াপাড়া এলাকায় ১০০ শতক জায়গাজুড়ে এই প্রতিষ্ঠানটি অধিষ্ঠিত। কলেজটির সামনে, রাস্তার বিপরীত পার্শ্বে বাংলাদেশ বেতারের সিলেট কেন্দ্র এবং অন্যদিকে ব্লু বার্ড স্কুল অ্যান্ড কলেজ অবস্থিত। দেশের একমাত্র সংস্কৃত কলেজ হওয়ায় এবং আয়ুর্বেদিক শিক্ষার জন্য বাংলাদেশী শিক্ষার্থীদের পাশাপাশি ভারত থেকেও এখানে পড়াশোনা করতে শিক্ষার্থীরা আসেন। "কোটি টাকার কাজ কোটেশনে!"। দৈনিক প্রথম আলো। ৩১ অক্টোবর ২০১৫। সংগ্রহের তারিখ ৭ জুলাই ২০১৮।  "শ্রীহট্ট সংস্কৃত কলেজ হাকীম এস.এম. লুৎফুর রহমান"। দৈনিক সিলেটের ডাক। ১৪ মার্চ ২০১৮। সংগ্রহের তারিখ ৭ জুলাই ২০১৮। [স্থায়ীভাবে অকার্যকর সংযোগ] সংস্কৃত কলেজ ও বিশ্ববিদ্যালয়
দ্ব্যর্থবোধকতা

যুক্তিবিদ্যা অনুসারে, দ্ব্যর্থবোধকতা ('দুইটি বিষয়কে একই নামে ডাকা') একটি অনানুষ্ঠানিক হেত্বাভাষ বা কুযুক্তি। এই কুযুক্তি দ্বারা সুনির্দিষ্ট শব্দ/অভিব্যক্তির মাধ্যমে কয়েক ধরনের অর্থ প্রকাশ করে প্রতারণাপুর্ণ উপসংহার তৈরী করা হয়। এটা দ্ব্যর্থবোধকতারই একটি রুপ; যা ব্যাকরণ বা শব্দের গঠনগত দিক থেকে নয় বরং অর্থগত দিক থেকে একাধিক অর্থ প্রকাশ করে। দ্ব্যর্থবোধকতার কিছু উদাহরণ নিচে দেওয়া হলো। ইংরেজি প্রবাদ বাক্যতে বলা হয়, ম্যান ইজ মর্টাল (অনুবাদ: মানুষ মরণশীল) কোনো নারীই পুরুষ নয়। (ম্যানের আক্ষরিক অর্থ পুরুষ) অর্থাৎ নারীরা অমরণশীল উপরের উদাহরণের প্রথম বাক্যে ম্যান শব্দটি দ্বারা মানুষ বুঝানো হলেও দ্বিতীয় বাক্যে ম্যান দ্বারা পুরুষ বুঝানো হয়েছে। আর এর মাধ্যমে একটি মিথ্যাচারমুলক একটি উপসংহার টানা হয়েছে। আমি তোমার কাছে প্রতিজ্ঞা করেছিলাম, আমি আমার সাবেক প্রেমিকের সাথে কথা বলব না। আমি আমার প্রতিজ্ঞা কবে ভাঙলাম, আমি শুধু তাকে খুদে বার্তা আর কিছু আলোকচিত্র পাঠিয়েছি। যেসব বাচ্চারা কলরব করে, তারাই মাথাব্যথার কারণ। মাথাব্যথা প্যারাসিটামল দূর করতে পারে। অর্থাৎ এই প্যারাসিটামল বাচ্চার কলরবও দূর করে দিতে পারে। এখানে বাচ্চার হইচইয়ের সাথে মাথাব্যথার সংযোগ আছে, আবার মাথাব্যথার সাথে প্যারাসিটামলেরও সংযোগ আছে। কিন্তু উভয় সমীকরণকে আশ্রয় করে যে তৃতীয় সমীকরণ বা বাচ্চার কলরবের সাথে প্যারাসিটামলের সংযোগ টানা হয়েছে তা একপ্রকার হেয়ালিপুর্ণ উপসংহার। এখানে মাথাব্যাথার দ্ব্যর্থবোধকতা রুপকে ব্যবহার করা হয়েছে। Damer, T. Edward (২১ ফেব্রুয়ারি ২০০৮)। Attacking Faulty Reasoning: A Practical Guide to Fallacy-Free Arguments। Cengage Learning। পৃষ্ঠা 121–123। আইএসবিএন 0-495-09506-0।  Fischer, D. H. (জুন ১৯৭০), Historians' fallacies: toward a logic of historical thought, Harper torchbooks (first সংস্করণ), New York: HarperCollins, পৃষ্ঠা 274, আইএসবিএন 978-0-06-131545-9, ওসিএলসি 185446787 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নোঙরখানা (সামুদ্রিক)

নোঙরখানা একটি সমুদ্রের অবস্থান যেখানে জাহাজ নোঙ্গর করতে পারে। নোঙরখানাগুলি যেখানে জাহাজের নোঙর করতে ব্যবহার করা হয়, সাধারণত মুরিং বোর ব্যবহৃত হয় নোঙরখানায়। নোঙরখানা সাধারণত জাহাজগুলিকে দুর্গম আবহাওয়া থেকে রক্ষা করে ও নিরাপদ নোঙর প্রদান করে। সমুদ্রপথে নিরাপদভাবে একটি জাহাজের বিশ্রাম করার উদ্দেশ্যে বন্দরগুলি প্রবেশের জন্য অপেক্ষা করতে হতে পারে, সেইসাথে জাহাজে বা বন্দরগুলি যেখানে অপর্যাপ্ত বন্দর সুবিধার কারণে জাহাজগুলি নোঙরখানা ব্যবহার করে। বন্দর সুবিধা ছাড়া কিছু উপকূলবর্তী বিস্তৃত নোঙরখানা রয়েছে। বড় মাপের পালতোলা জাহাজ পরিচালনার সময়, নোঙরখানাগুলি এমন স্থান ছিল, যেখানে জাহাজগুলি যাত্রা চালিয়ে যেতে বায়ু প্রবাহ পরিবর্তনের জন্য অপেক্ষা করতে পারে। নিরাপদ বার্থিংয়ের জন্য পর্যাপ্ত অবস্থানে মধ্যে বড় জাহাজের নোঙরকরণ একটি ইঞ্জিনিয়ারিং কাজ, যেখানে যথেষ্ট প্রযুক্তিগত দক্ষতার প্রয়োজন। Conference on Mooring Large Ships over 150,000 dwt (1979 : London, England); Institute of Marine Engineers (১৯৮০), Conference on Mooring Large Ships over 150,000 dwt : Wednesday, 5 December 1979, Marine Management (Holdings) for the Institute of Marine Engineers, আইএসবিএন 978-0-900976-87-2 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অন্য প্যারামিটার ব্যবহার করছে (link) NATO Advanced Study Institute on Advances in Berthing and Mooring of Ships and Offshore Structures (1987 : Trondheim, Norway); Bratteland, Eivind; North Atlantic Treaty Organization. Scientific Affairs Division (১৯৮৮), Advances in berthing and mooring of ships and offshore structures, Kluwer Academic Publishers, আইএসবিএন 978-90-247-3731-4 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অন্য প্যারামিটার ব্যবহার করছে (link)
স্পেন জাতীয় দলের প্রশিক্ষকবৃন্দের তালিকা

১৫ জুন ২০১৮ পর্যন্ত হালনাগাদকৃত।
জর্জ স্যান্ডার্স

জর্জ হেনরি স্যান্ডার্স (ইংরেজি: George Henry Sanders; ৩ জুলাই ১৯০৬ - ২৫ এপ্রিল ১৯৭২) হলেন একজন ইংরেজ চলচ্চিত্র ও টেলিভিশন অভিনেত্রী, গায়ক-গীতিকার, সুরকার ও লেখক। অভিনেতা হিসেবে তার কর্মজীবনের ব্যপ্তি চল্লিশ বছরের অধিক। তার উচ্চ শ্রেণীয় ইংরেজি উচ্চারণ ও বেজ কণ্ঠের জন্য তিনি আধুনিক কিন্তু খলচরিত্রে অভিনয়ের সুযোগ পেতেন। তিনি রেবেকা (১৯৪০) ছবিতে জ্যাক ফেভেল, ফরেন করেসপনডেন্ট (১৯৪০) ছবিতে স্কট ফলিয়ট, অল অ্যাবাউট ইভ (১৯৫০) ছবিতে অ্যাডিসন ডিউইট এবং কিং রিচার্ড অ্যান্ড দ্য ক্রুসেডার্স (১৯৫৪) ছবিতে রাজা রিচার্ড চরিত্রে অভিনয়ের জন্য সুপরিচিত। অল অ্যাবাউট ইভ ছবিতে তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন। এছাড়া তিনি ব্যাটম্যান (১৯৬৬) টেলিভিশন ধারাবাহিকে দুই পর্বে মিস্টার ফ্রিজ ভূমিকায় অভিনয় করেন এবং ডিজনির দ্য জাঙ্গল বুক (১৯৬৭) ছবিতে মানুষকে ঘৃণাকারী বাঘ শেরা খান চরিত্রে কণ্ঠ দেন। স্যান্ডার্স ১৯০৬ সালের ৩রা জুলাই রুশ সাম্রাজ্যের সেন্ট পিটার্সবার্গে জন্মগ্রহণ করেন। তার পিতা হেনরি পিটার আর্নেস্ট স্যান্ডার্স (১৮৬৮-১৯৬০) ও মাতা মার্গারেট জেনি বের্থা স্যান্ডার্স (প্রদত্ত নাম: কলবি; ১৮৮৩-১৯৬৭) সেন্ট পিটার্সবার্গে জন্মগ্রহণ করেন। তারা মূলত জার্মান বংশোদ্ভূত, তবে তাদের পূর্বপুরুষদের কেউ কেউ এস্তোনীয় ও স্কটিশ ছিলেন। ১৯৯০ সালে প্রকাশিত এক জীবনী বইতে দাবী করা হয় যে স্যান্ডার্সের পিতা ওল্ডেনবুর্গের যুবরাজ ও জারের রাজদরবারের এক রুশ অভিজাত, যিনি জারের বোনকে বিয়ে করেছিলেন, তার অবৈধ সন্তান। অভিনেতা টম কনওয়ে (১৯০৪-১৯৬৭) জর্জের বড় ভাই। তাদের ছোট বোন মার্গারেট স্যান্ডার্স ১৯১২ সালে জন্মগ্রহণ করেন। অ্যাশচার-ওয়ালশ, রেবেকা (৮ মে ১৯৯২)। "George Sanders' suicide"। এন্টারটেইনমেন্ট উয়িকলি (ইংরেজি ভাষায়)। সংগ্রহের তারিখ ৩ জুলাই ২০১৮।  "Henry Peter Ernest Sanders"। জিনি। সংগ্রহের তারিখ ২৮ মে ২০১৯।  "Margarethe Jenny Bertha Sanders"। জিনি। সংগ্রহের তারিখ ২৮ মে ২০১৯।  স্যান্ডার্স, জর্জ (১৯৬০)। Memoirs of a Professional Cad। হ্যামিশ হ্যামিলটন। পৃষ্ঠা ৮।  ভ্যান ডার বিটস, রিচার্ড (১৯৯০)। George Sanders: An Exhausted Life। ম্যাডিসন বুকস। আইএসবিএন 978-0819178060।  উইকিমিডিয়া কমন্সে জর্জ স্যান্ডার্স সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে জর্জ স্যান্ডার্স (ইংরেজি) ইন্টারনেট মুভি ডেটাবেজে জর্জ স্যান্ডার্স  (ইংরেজি) টার্নার ক্লাসিক মুভিজ ডেটাবেজে জর্জ স্যান্ডার্স (ইংরেজি) ফাইন্ড এ গ্রেইভে জর্জ স্যান্ডার্স  (ইংরেজি)